युवराज सिंह: क्रिकेट वर्ल्ड टी20 2007 में इंग्लैंड के खिलाफ एक ओवर में 6 छक्के जड़ने वाले युवराज सिंह के संघर्ष के बारे में कौन नहीं जानता। 19 साल की उम्र में भारतीय टीम में एंट्री पाने वाले युवराज की जिंदगी किसी फिल्म जैसी रही है। 2011 विश्व कप में मैन अॉफ द टूर्नामेंट बनने के बाद युवराज सिंह कैंसर की चपेट में आ गए। इस खबर से हर कोई हैरान था। कई महीनों तक उनका इलाज चला और उन्होंने शानदार वापसी की। 2014 वर्ल्ड टी20 फाइनल में भारत को श्रीलंका से करारी मात मिली, जिसके बाद युवराज सिंह की कड़ी आलोचना हुई थी। उनके घर पर पत्थर तक फेंके गए। लेकिन फिर भी युवी का हौसला पस्त नहीं हुआ। वह एक चैम्पियन की तरह उभरे।